KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. december 14-i ülésére)

TÁRGY:  KEOP 1.1.1./2F/09-11 TELEPÜLÉSI SZILÁRDHULLADÉK-GAZDÁLKODÁSI RENDSZEREK FEJLESZTÉSE KONSTRUKCIÓRA BENYÚJTOTT PÁLYÁZATHOZ SZÜKSÉGES RMT, ÜZEMELTETÉSI KONCEPCIÓ, DÍJKÉPZÉSI ELV ÉS DÍJPOLITIKA ELFOGADÁSA
A Homokhátsági Regionális Szilárdhulladék Kezelési Konzorcium 2008. október 28-ai Közgyűlésén döntött a KEOP 7.1.1.1/09-2009-0004 azonosító jelű „Települési szilárdhulladék mechanikai-biológiai stabilizálására szolgáló rendszer kialakítása a Homokhátsági Települési Hulladékgazdálkodási Rendszerben” tárgyú projekt I. fordulóban való részvételéről.

A tagok előzetes kötelezettséget vállaltak arra, hogy sikeres pályázat esetén jogi személyiséggel bíró Társulást hoznak létre, mely a II. fordulóban történő részvétel alapvető feltétele, a Társulási Szerződésben részletesen meghatározottak szerint.

A 2011. augusztus 24-én aláírt Homokhátsági Regionális Hulladékgazdálkodási Önkormányzati Társulás törzskönyvi nyilvántartásába történő bejegyzése a Magyar Államkincstár Csongrád Megyei Igazgatóságánál 2011. 09. 27-i nappal megtörtént. 

A Homokhátsági Regionális Hulladékgazdálkodási Önkormányzati Társulás 2011. október 21-i Társulási Tanács ülésén a Tanács Tagok az 5/2011.(10.21.) TT. sz. határozatával elfogadták az üzemeltetési koncepciót, díjképzési elvet, díjpolitikát, továbbá döntöttek a pályázat beadásáról, összköltségéről, és az önerő finanszírozásáról. (1. sz. melléklet)

Az előterjesztés mellékletét képezi a KEOP-1.1.1./2F/09-11 azonosító számú projekt Részletes Megvalósíthatósági Tanulmánya (RMT), (2. sz. melléklet), a jogszabályi melléklet az előterjesztéshez, (3. sz. melléklet) illetve az üzemeltetési koncepció. (4. sz. melléklet)
(A mellékletek teljes anyagát terjedelmi okokból nem postázzuk, de megtekinthető a Stratégiai és Városüzemeltetési Osztályon, Martin Ferenc városüzemeltetési referensnél) 
A fentiek alapján javasolom, hogy a Képviselő-testület a pályázathoz szükséges RMT, üzemeltetési koncepció, díjképzési elv és díjpolitika elfogadását a határozat-tervezetnek megfelelően fogadja el.
Kiskőrös, 2011. november 25.
Domonyi László sk.

    polgármester

HATÁROZAT-TERVEZET
Kiskőrös Város Önkormányzatának Képviselő-testülete jelen határozatával az alábbi nyilatkozatot teszi: 

1./ A KEOP-1.1.1/2F/09-11 pályázati konstrukció keretében benyújtott „Települési szilárd hulladék mechanikai-biológiai stabilizálására szolgáló rendszer kialakítása a Homokhátsági Települési Hulladékgazdálkodási Rendszerben” című pályázati anyaghoz készített Részletes Megvalósíthatósági Tanulmányban (RMT) feltüntetett adatok, információk a valóságnak megfelelnek. Az RMT-ben bemutatott üzemeltetési koncepciót, díjpolitikát, díjképzést, megismerte, elfogadta, és annak betartását a támogatás visszafizetésének terhe mellett vállalja a projekt befejezését követő minimum 5 évig.

2./ A KÖRNYEZET ÉS ENERGIA OPERATÍV PROGRAMBAN kiírásra került KEOP-1.1.1/2F/09-11 kódszámú, „Települési szilárdhulladék-gazdálkodási rendszerek fejlesztése” című pályázati felhívásra a Homokhátsági Regionális Hulladékgazdálkodási Önkormányzati Társulás által beadott „Települési szilárd hulladék mechanikai-biológiai stabilizálására szolgáló rendszer kialakítása a Homokhátsági Települési Hulladékgazdálkodási Rendszerben” nevű II. fordulós pályázaton kívül az adott projekthez, projektelemhez kapcsolódóan (hulladékgazdálkodás fejlesztése) Kiskőrös település Önkormányzata a fenntartási időszak végéig nem vesz részt más pályázatban, támogatási konstrukcióban.

Felelős: polgármester

Határidő: 2011. december 15.
